**ՀԱՅԱՍՏԱՆԻ ԱՃԹՆ-Ի 3-ՐԴ ԶԵԿՈՒՅՑԻ ԵՎ ՆԱԽՆԱԿԱՆ ՈՒՍՈՒՄՆԱՍԻՐՈՒԹՅԱՆ ՇՐՋԱՆԱԿԻ ՈՒ ԷԱԿԱՆՈՒԹՅԱՆ ՇԵՄԵՐԻ ՎԵՐԱԲԵՐՅԱԼ ԲՇԽ-Ի ՈՐՈՇՈՒՄՆԵՐ**

**Նախնական ուսումնասիրություն**

Հայաստանի երրորդ ԱՃԹՆ-ի զեկույցի պատրաստումը կուղեկցվի ստորերկրյա հանքային ջրերի արդյունահանման և մետաղական բնական պաշարների վերամշակման (ներառյալ հանքաքարի և խտանյութի առք ու վաճառքով զբաղվող տեղական կազմակերպությունների գործունեությունը) ոլորտները ԱՃԹՆ-ի շրջանակում (2020 հաշվետու տարին ներկայացնող զեկույցում) ներառելու նպատակահարմարությունը հետազոտող նախնական ուսումնասիրություն կազմելով։ Նախնական ուսումնասիրության շրջանակը սահմանվում է տեխնիկական առաջադրանքի փուլ 0-ում։

**ԱՃԹՆ-ի 3-րդ զեկույց**

1. ԱՃԹՆ-ի 3-րդ ազգային զեկույցը պատրաստվելու է 2019 ֆինանսական տարվա համար։
2. ԱՃԹՆ-ի 3-րդ զեկույցի համար հրապարակային հաշվետվություն ներկայացնող ընկերություններ և պետական մարմիններ են հանդիսանում՝

2.1. Մետաղական օգտակար հանածոյի արդյունահանման թույլտվություն ստացած ստորև նշված բոլոր ընդերքօգտագործողները՝ բացառությամբ սնանկ ճանաչվածների.

|  |  |  |  |
| --- | --- | --- | --- |
|  | **Ընդերքօգտագործող** | **Ընդերքօգտագործման պայմանագրի համարը, տարեթիվը** | **Կարգավիճակը** |
|  | «Մեղրաձոր գոլդ» ՍՊԸ | Թիվ ՊՎ-057,2012թ. օգոստոսի 22 |  |
|  | «Պարամաունտ Գոլդ Մայնինգ» ՓԲԸ | Թիվ 089,2012թ. հունիսի 12 |  |
|  | «Սագամար» ՓԲԸ | Թիվ ՊՎ-093,2012թ. հոկտեմբերի 20 |  |
|  | «Լեռ-Էքս» ՍՊԸ | Թիվ ՊՎ-094,2012թ. օգոստոսի 16 |  |
|  | «Ախթալայի Լեռնահարստացման Կոմբինատ» ՓԲԸ | Թիվ ՊՎ-103,2012թ. հոկտեմբերի 20 |  |
|  | «Ֆորչն Ռիզորսիս» ՍՊԸ | Թիվ ՊՎ-169,2012թ. հոկտեմբերի 20 |  |
|  | «Մոլիբդենի Աշխարհ» ՍՊԸ | Թիվ ՊՎ-174,2012թ․ նոյեմբերի 7 |  |
|  | «Չաարատ Կապան» ՓԲԸ | Թիվ ՊՎ-183,2012թ. նոյեմբերի 27 |  |
|  | «Մեգո Գոլդ» ՍՊԸ | Թիվ ՊՎ-184,2012թ. դեկտեմբերի 28 | Դադարեցված և բողոքարկված |
|  | «ԳեոՊրո Մայնինգ Գոլդ» ՍՊԸ | Թիվ ՊՎ-189,2012թ. հոկտեմբերի 20 |  |
|  | «Վարդանի զարթոնքը» ՍՊԸ | Թիվ ՊՎ-239,2012թ. սեպտեմբերի 27 |  |
|  | «Լիդիան Արմենիա» ՓԲԸ | Թիվ ՊՎ-245,2012թ․ սեպտեմբերի 26 |  |
|  | «Լիճքվազ» ՓԲԸ | Թիվ ՊՎ-293,2012թ. նոյեմբերի 22 |  |
|  | «Ագարակի ՊՄԿ» ՓԲԸ | Թիվ ՊՎ-311,2013թ. ապրիլի 5 |  |
|  | «Ասսաթ» ՍՊԸ | Թիվ ՊՎ-366,2013թ. հունիսի 6 |  |
|  | «Վայք Գոլդ» ՍՊԸ | Թիվ Պ-371,2012թ. նոյեմբերի 30 | Դադարեցված և բողոքարկված |
|  | «Թեղուտ» ՓԲԸ | Թիվ ՊՎ-376,2013թ. փետրվարի 20 |  |
|  | «Մարջան Մայնինգ Քոմփանի» ՍՊԸ | Թիվ ՊՎ-398,2013թ. մարտի 7 | Դադարեցված և բողոքարկված |
|  | «Թաթսթոուն» ՍՊԸ | Թիվ Պ-458,2013թ. փետրվարի 11 | դադարեցված |
|  | Թիվ Պ-459,2013թ. փետրվարի 11 |  |
|  | «ԱՏ Մետալս» ՍՊԸ | Թիվ Պ-514,2015թ. հունվարի 16 |  |
|  | «Բակտեկ Էկո» ՍՊԸ | Թիվ Պ-515,2014թ. օգոստոսի 22 |  |
|  | «Գեղի Գօլդ» ՍՊԸ | Թիվ Պ-544,2016թ. հուլիսի 22 |  |
|  | «Մուլտի Գրուպ» Կոնցեռն ՍՊԸ | Թիվ ՊՎ-213,2012թ. հոկտեմբերի 20 |  |
|  | «Զանգեզուրի պղնձամոլիբդենային կոմբինատ» ՓԲԸ | Թիվ ՊՎ-232,2012թ․ նոյեմբերի 27 |  |
|  | «Ակտիվ լեռնագործ» ՍՊԸ | Թիվ ՊՎ-425,2012թ. դեկտեմբերի 28 |  |
|  | «Ղարագուլյաններ» ՓԲԸ | Թիվ Պ-547,2016թ. հոկտեմբերի 25 |  |

Ստորև ներկայացված ընդերքօգտագործողների ընդերքօգտագործման իրավունքը դադարեցվել է Տարածքային կառավարման և ենթակառուցվածքների նախարարի հրամաններով:

1. «Թաթսթոուն» ՍՊԸ, Այգեձորի պղինձ-մոլիբդենային հանքավայրի Թղկուտի տեղամաս

2. «Մեգո Գոլդ» ՍՊԸ

3. «Վայք Գոլդ» ՍՊԸ

4. «Մարջան Մայնինգ Քոմփանի»

«Մեգո Գոլդ» ՍՊԸ-ն, «Վայք Գոլդ» ՍՊԸ-ն, «Մարջան Մայնինգ Քոմփանի» ՍՊԸ-ն բողոքարկել են վարչական ակտը և «Վայք Գոլդ» ՍՊԸ-ի և «Մարջան Մայնինգ Քոմփանի» ՍՊԸ-ի դեպքում դատական վարույթ է ընդունվել։

ԲՇԽ-ն **որոշում է**, որ 2020 թվականի օգոստոսի 1-ի դրությամբ դադարեցված ընդերքօգտագործման թույլտվությամբ ընկերությունների համար հրապարակային հաշվետվություններ կներկայացվեն միակողմանի՝ միայն հաշվետու պետական մարմինների կողմից, քանի որ օրենքի համաձայն այդ ընկերություններն այլև չեն համարվում ընդեքօգտագործող, հետևաբար պարտավորություն չունեն ներկայացնելու հրապարակային հաշվետվություններ։

Այն ընկերությունները, որոնք բողոքարկել են ընդեքօգտագործման դադարեցումը և 2020թ․ օգոստոսի 1-ի դրությամբ հայցն ընդունվել է դատական վարույթ, դեռևս համարվում են ընդերքօգտագործողներ և, հետևաբար, կներկայացնեն հրապարակային հաշվետվություններ։

2.2. Հետևյալ պետական մարմինները.

* Պետական եկամուտների կոմիտեն,
* ՀՀ շրջակա միջավայրի նախարարությունը

Հիմք ընդունելով այն հանգամանքը, որ Շրջակա միջավայրի նախարարությունը չի տիրապետում տույժերի և տուգանքների վերաբերյալ տեղեկատվությանը՝ Բնապահպանության և ընդերքի տեսչական մարմինը՝ համաձայն վարչապետի հանձնարարականի՝ սահմանված ձևաչափով Շրջակա միջավայրի նախարարությանը կներկայացնի հաշվետու տարում տույժերի և տուգանքների մասին բոլոր ընդերքօգտագործողների վերաբերյալ տվյալները՝ նախարարության կողմից կողմից ԱՃԹՆ-ի 3-րդ զեկույցի հրապարակային հաշվետվություններում դրանք ներառելու համար:

* համայնքները՝ որոնց հաշվետվությունների տվյալները ԱՃԹՆ-ի առցանց հաշվետվությունների համակարգում համակարգում կմուտքագրվեն ՀՀ տարածքային կառավարման և ենթակառուցվածքների նախարարության միջոցով։

1. **Հաշվետվությունների ներկայացումը**

ԱՃԹՆ-ի հրապարակային հաշվետվությունները կներկայացվեն ԱՃԹՆ-ի առցանց հաշվետվությունների հարթակի միջոցով։ Ընդերքօգտագործողները և պետական մարմինները 2019 հաշվետու տարվա հրապարակային հաշվետվությունները պետք է ներկայացնեն ոչ ուշ, քան մինչև օգոստոսի 1-ը։

1. **Համադրվող ընկերությունները**

Բազմաշահառու խմբի որոշմամբ 2019 ֆինանսական տարվա համար համադրվող են համարվում այն ընկերությունները, որոնք հաշվետու ֆինանսական տարում ՀՀ պետական բյուջե են վճարել 150 միլիոն դրամին համարժեք կամ դրան գերազանցող գումարի բարձր հարկեր և վճարումներ։ Համադրման սույն շեմը կիրառվել է նաև 2016-2018 թվականների համար։

1. **ԱՃԹՆ-ի զեկույցում/հաշվետվություններում ներկայացվող հարկերը և եկամուտները**

Ընդերքօգտագործողները և պետական մարմինները համապատասխան հաշվետվություններում երկուստեք կներառեն հետևյալ հարկերն ու վճարումները (առանց շեմերի).

1. շահութահարկ
2. եկամտային հարկ
3. ավելացված արժեքի հարկ
4. ակցիզային հարկ
5. ռոյալթի
6. բնօգտագործման վճարներ
7. բնապահպանական հարկ
8. մաքսային տուրքեր և վճարներ
9. ազնիվ, սև, գունավոր և հազվագյուտ մետաղների յուրաքանչյուր հանքավայրի օգտագործման (շահագործման) թույլտվության տրամադրման համար պետական տուրք
10. ջրօգտագործման թույլտվության տրամադրման պետական տուրք
11. շրջակա միջավայրի պահպանության դրամագլխի համալրում
12. շրջակա միջավայրի պահպանության դրամագլխից հատկացումներ ընկերությանը
13. մշտադիտարկումների իրականացման վճարներ
14. շրջակա միջավայրի վրա ազդեցության գնահատման և փորձաքննության իրականացման տուրք
15. հողի հարկ
16. գույքահարկ
17. հողի ձեռքբերում
18. հողամասերի կադաստրային արժեքների` նպատակային նշանակության փոփոխման պահին առկա տարբերության վճարում
19. ՏԻՄ-ին (համայնքին) վճարված վարձակալության վճար
20. Բնապահպանության և ընդերքի տեսչական մարմնի կողմից նշանակված տույժեր և տուգանքներ
21. Օգտակար հանածոյի արդյունահանման նպատակով ընդերքօգտագործման պայմանագրով սահմանված՝ համայնքների սոցիալ-տնտեսական զարգացման հետ կապված պարտավորությունները

**Միայն ընկերությունները կներկայացնեն հետևյալ միակողմանի տրամադրվող ֆինանսական հոսքերը՝**

1. Ընդերքօգտագործողի կողմից համայնքին կատարված բարեգործական հատկացումներ, նվիրատվություններ կամ այլ ձևով համայնքին կատարված անհատույց օտարումները
2. ոչ առևտրային իրավաբանական անձանց տրամադրված նվիրատվություններ, նվիրաբերություններ կամ այլ ձևով կատարված անհատույց օտարումները (ըստ կազմակերպությունների)
3. Ֆիզիկական անձանց տրամադրված նվիրատվություններ, նվիրաբերություններ կամ այլ ձևով կատարված անհատույց օտարումները (ընդհանուր գումարը և ֆիզիկական անձանց թիվը)։

**Միայն պետության կողմից՝ միակողմանիորեն բացահայտվող էական եկամտային հոսքեր առկա չեն։**

Անկախ ադմինիստրատորը համադրելու է հարկային հաշվարկով (հաշվեգրման մեթոդով) ներկայացված տվյալները:

1. **Հոսքերի կշիռներ. ֆինանսական հոսքերի համադրման համար էականության բանաձև**

Էական կհամարվեն և կհամադրվեն այն եկամտային հոսքերը, որոնց մասնաբաժինը արդյունահանվող ճյուղերից ստացվող եկամտային ընդհանուր հոսքերում կազմում է 1% և ավելի: Վերաբերելի ֆինանսական հոսքերում պետք է դիտարկել նաև օգտակար հանածոյի արդյունահանման նպատակով ընդերքօգտագործման պայմանագրով սահմանված՝ համայնքների սոցիալ-տնտեսական զարգացման հետ կապված պարտավորությունները։ Այս դեպքում պետք է համադրվեն փաստացի դրամական վճարումերը։ Համադրումը չի կարող իրակակացվել ոչ ֆինանսական պարտավորությունների դեպքում, քանի որ դրանց դրամական գնահատականը (ինքնարժեքը) ներկայացվում է միայն ընկերությունների կողմից։ Սակայն այն դեպքում, երբ ընկերության կողմից ներկայացված դրամական գնահատականը գերազանցում է սահմանված էականության շեմը, ապա Անկախ ադմինիստրատորը անհրաժեշտության դեպքում պետք է ստացված ոչ ֆինասական ներդրման (ապրանքի և/կամ ծառայության) վերաբերյալ հավելյալ տեղեկատվություն ստանա ապրանքը կամ ծառայությունը ստացած համայնքից և այն ներկայացնի զեկույցում։

1. **Համադրման դեպքում թույլատրելի/ոչ էական շեղման սահմանաչափ**

Անկախ ադմինիստրատորի կողմից վերջնական համադրման նպատակով կհետաքննվի ֆինանսական հոսքի անհամապատասխանությունը, եթե երկուստեք ներկայացված ֆինանսական հոսքերում անհամապատասխանության չափը կազմում է ֆինանսական տվյալի 4 տոկոսը, սակայն ոչ պակաս քան 1 միլիոն ՀՀ դրամը: Նշված հաշվարկի համար հիմք է հանդիսանում այն կողմի ներկայացրած տվյալը, որն ավելի փոքր է:

1. **ՀՀ ԱՃԹՆ-ի զեկույցի շրջանակում ոչ կիրառելի ֆինանսական հոսքեր**

Հիմք ընդունելով Հայաստանի ԱՃԹՆ-ի 2016-2017թթ․ և 2018թ․ ազգային զեկույցների բացահայտումները, 2017 թվականին իրականացված նախնական ուսումնասիրությունը և այլ վերլուծություններ ու քննարկումներ՝ ԲՇԽ-ն որոշում է, որ ՀՀ ԱՃԹՆ-ի զեկույցի շրջանակում ոչ կիրառելի ԱՃԹՆ-ի ստանդարտի պահանջներն ու ֆինանսական հոսքերն են՝

1. ՊԿ-ների միջև ֆինանսական փոխանցումները, չբաշխված շահույթը, վերաներդրումը և երրորդ կողմի ֆինանսավորումը, շահաբաժինները, դուստր ձեռնարկություններում և համատեղ ձեռնարկություններում, ինչպես նաև հաշվետու ժամանակաշրջանում ընկերություններում սեփականության աստիճանի փոփոխությունները, ՊԿ-ների վճարումները կառավարությանը և ՊԿ-ների կողմից՝ կառավարության անունից հավաքագրված էական եկամուտները, քանի որ Հայաստանի մետաղական հանքարդյուբերության ոլորտում առկա չեն գործող պետական կամ պետական բաժնեմասով կազմակերություններ, հետևաբար, պետության և պետական կազմակերպությունների (ՊԿ) միջև գործող ֆինանսական հարաբերություններին առնչվող կանոններին ու պրակտիկային առնչվող ԱՃԹՆ-ի ստանդարտի վերը նշված պահանջները (2.6.ա) Հայաստանում կիրառելի չեն։

2. Ոլորտից բնաիրային եկամուտները,

3. քվազի-ֆիսկալ ծախսերը, ենթակառուցվածքներին վերաբերող դրույթները և ապրանքափոխանակության կարգավորումները (4.3)

4. փոխադրումներից ստացվող էական եկամուտները (4.4)

5. արտիզանային (artisanal) և փոքրամասշտաբ հանքարդյունահանումը, քանի որ՝

ԱՃԹՆ-ի նախորդ զեկույցներում նշվել է, որ «Հայաստանում մետաղական հանքարդյունաբերության ոլորտում բացակայում է արտիզանային և փոքրամասշտաբ արդյունահանումը։ Քանի որ Հայաստանում չկան հանրությանը հասանելի արժանահավատ գնահատականներ երկրի հանքարդյունա­բերությունում առկա ոչ ֆորմալ ոլորտի վերաբերյալ, սույն գործունեության վերլուծության նպատակով ուսումնասիրվել են ոչ ֆորմալ գործունեությանը վերաբերող հասանելի համապատասխան դատական ակտերը և վարչական մարմինների որոշումները։ Ուսումնասիրության արդյունքում, հանքարդյունաբերության ոլորտում ոչ ֆորմալ գործունեությանը վերաբերող դատական գործեր չեն բացահայտվել։ Հաշվի առնելով ոլորտի առանձնահատկությունները, ներառյալ դրա մասշտաբը, օրենսդրական կարգավորումները, վերահսկողությունը և հաշվետվողականության պահանջները` ակնկալվում է, որ այս ոլորտում ոչ ֆորմալ գործունեություն չկա»։

**ԱՃԹՆ-ի 2019 հաշվետու տարվա զեկույցում այս հարցերին անդրադառնալու անհրաժեշտություն չկա։**

1. **Սոցիալ-տնտեսական պարտավորությունները**

ԱՃԹՆ-ի զեկույցում կընդգրկվեն օգտակար հանածոյի արդյունահանման նպատակով ընդերքօգտագործման պայմանագրով սահմանված համայնքների սոցիալ-տնտեսական զարգացման հետ կապված պարտավորությունները, կամավոր սոցիալական ներդրումը համայնքներում, վճարումները ոչ առևտրային իրավաբանական և ֆիզիկական անձանց: Էականության շեմը գերազանցող օգտակար հանածոյի արդյունահանման նպատակով ընդերքօգտագործման պայմանագրով սահմանված համայնքների սոցիալ-տնտեսական զարգացման հետ կապված պարտավորությունները կհամադրվեն։

1. **Եկամուտների վերաբաշխումը**

Հայաստանի Հանրապետության բյուջետային համակարգը հնարավորություն չի ընձեռում իրականացնել հանքարդյունաբերությունից ստացված եկամուտների բաշխման ներկայացում: Սակայն զեկույցում կներկայացվեն Ընկերությունների կողմից վճարվող բնապահպանական վճարների նպատակային օգտագործման մասին ՀՀ օրենքի համաձայն 2019թ. ընթացքում ազդակիր համայնքներին հատկացված սուբվենցիաները և համապատասխան բնապահպանական նպատակային ծրագրերը։ Սույն տեղեկատվությունը կներկայացվի ամբողջ ծավալով՝ հաշվի առնելով Հայաստանի վավերացման հաշվետվությամբ ներկայացված բացերը և հրապարակման ենթակա տեղեկատվության շրջանակը։

ԱՃԹՆ-ի զեկույցում մանրամասն ներկայացվում է «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքով կարգավորվող ընթացակարգերը, (1) մետաղական հանքարդյունահանող ընկերությունների կողմից համայնքներին վերաբաշխելու ենթակա վճարվող բնապահպանական վճարի հաշվարկման հիմքը, (2) հաշվետու տարում փաստացի վճարված գումարը, (3) յուրաքանչյուր ազդակիր համայնքի համար վերապահված համամասնությունները, 4) յուրաքանչյուր համայնքի համար հատկացված ընդհանուր գումարը, (5) համայնքներին փաստացի փոխանցումները և (6) ցանկացած անհամապատասխանություն, որը պետք է մատչելի լինի ըստ մատչելի եկամտի բաժանման բանաձևի, յուրաքանչյուր համայնքի համար ըստ համամասնությունների բանաձևով հաշվարկված տեսականորեն հասանելի գումարների և իրականում մասհանված գումարների և փաստացի փոխանցված գումարների տարբերությունները յուրաքանչյուր ազդակիր համայնքի համար: Լիազոր պետական ​​մարմիններն անհրաժեշտության դեպքում պետք է մեկնաբանեն հնարավոր անհամապատասխանությունների պատճառները:

Շրջակա միջավայրի նախարարությունը պետք է տրամադրի յուրաքանչյուր համայնքին տրվող համամասնությունները և հաշվարկման հիմքը:

1. **Տվյալների ապաագրեգացման աստիճանը (project-level reporting)**

ԲՇԽ-ն որպես ծրագիր է դիտարկում 1 ընդերքօգտագործման իրավունքով/թույլտվությամբ իրականացվող գործունեությունը: Զեկույցում 2019 թվականի համար այն բոլոր ֆինանսական հոսքերը, որոնք հնարավոր է ներկայացնել արդյունահանման թույլտվությունների մակարդակով, պետք է ներկայացվեն հենց այդ մակարդակում, հստակ նշում կատարելով դրա մասին:

1. **Արտադրություն, արտահանում և զբաղվածություն**

Հանքարդյունահանող ընկերությունները կտրամադրեն ըստ արտադրատեսակների **արդյունահանման,** **արտադրության, ներքին իրացման ու արտահանման** տվյալները։ Արտադրատեսակները կներկայացվեն ըստ ԵԱՏՄ արտաքին տնտեսական գործունեության ապրանքային անվանացանկի։

Հանքարդյունահանող ընկերությունները արտադրության իրացումը ներքին շուկայում և արտահանում տվյալները ներկայացնելիս կտրամադրեն նաև մատակարարված արտադրատեսակում (խտանյութ, համաձուլվածք) վճարվող համարվող մետաղների վերջնական պարունակության վերաբերյալ տվյալներ՝ արտահայտված կշռով (գրամներով կամ տոննաներով)։

Արտահանման տվյալները ներկայացնելիս Անկախ ադմինիստրատորը պետք է ներկայացնի ապաագրեգացված տվյալներ ըստ ծագման տարածաշրջանի, ընկերության կամ նախագծի, և ներակայացնի արտահանումների ծավալների և արժեքների հաշվարկման աղբյուրները և մեթոդները:

Ընկերությունները **զբաղվածության** վերաբերյալ տվյալները կներկայացնեն ըստ հետևյալ կատեգորիաների՝

* աշխատանքային պայմանագրի ժամկետայնության
* աշխատողների քաղաքացիության` ՀՀ քաղաքացի և օտարերկրյա քաղաքացի,
* աշխատողների համայնքային ներկայացվածության,
* Զբաղվածության կին-տղամարդ բաշխվածության, ինչպես նաև ընդամենը զբաղվածների մեջ ղեկավար պաշտոններ զբաղեցնող կին զբաղվածների թիվը։

1. **Տվյալների հուսալիություն և հավաստիության հաստատում**

Հաշվետվություններում ներկայացվող տվյալների հուսալիությունն ու ճշգրտությունն հավաստիացնելու նպատակով հաշվետվությունները պետք է վավերացվեն ընկերության ղեկավարի կամ գլխավոր հաշվապահի և պետական մարմնի բարձրաստիճան պաշտոնյայի կամ իր տեղակալի էլեկտրոնային ստորագրությամբ։

Հաշվետվությունները ստորագրողներ են հանդիսանում՝

1) պետական կառավարման մարմինների ղեկավարները և (կամ) տեղակալը,

2) մետաղական օգտակար հանածոյի արդյունահանման թույլտվություն ստացած ընդերքօգտագործող ընկերության ղեկավարը կամ գլխավոր հաշվապահը:

1. **Ներկայացնող տվյալների աուդիտը**

Ընդերքօգտագործողները հաշվետվություններում պետք է ներկայացնեն տեղեկատվություն՝ հաշվետու տարվա համար իրականացված արտաքին ֆինանսական աուդիտի վերաբերյալ և առկայության դեպքում՝ տրամադրեն ֆինանսական հաշվետվությունների և աուդիտորական եզրակացության հրապարակման հղումը, իսկ հաշվետվության տպագիր մամուլում հրապարակված լինելու դեպքում, վերջինիս էլեկտրոնային պատճենը։

1. **Ընդերքի հետախուզման կարևոր ծրագրերի նկարագրությունը**

Զեկույցում պետք է ներկայացվի հաշվետու ժամանակաշրջանի ընթացքում ընդերքի հետախուզման կարևոր ծրագրերի նկարագրությունը, ինչպես նաև հաշվետու տարվա ընթացքում երկրում հաստատված պաշարների ագրեգացված մեծությունը՝ ըստ հանքատեսակների: Պետք է ներկայացվի նաև տեղեկատվություն ընթացիկ հետախուզման աշխատանքների փուլերի, ինչպես նաև այդ աշխատանքների իրականացման տարածաշրջանների մասին: